ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নতুন সংসদ ভবনের ছাদে লাগানো জাতীয় প্রতীকের উন্মোচন করলেন
কথা বললেন সংসদ নির্মাণের সঙ্গে যুক্ত শ্রমজীবীদের সঙ্গে
নয়াদিল্লি, ১১ জুলাই, ২০২২
প্রধানমন্ত্রী শ্রী নরেন্দ্র মোদী আজ সকালে নতুন সংসদ ভবনের ছাদে লাগানো জাতীয় প্রতীকের উন্মোচন করলেন।
প্রধানমন্ত্রী ট্যুইট করে জানালেন :
“আজ সকালে নতুন সংসদ ভবনের ছাদে লাগানো জাতীয় প্রতীক উন্মোচন করার সুযোগ পেয়ে আমি সম্মানিত।”
প্রধানমন্ত্রী নতুন সংসদ ভবনের নির্মাণ কাজের সঙ্গে যুক্ত শ্রমজীবীদের সঙ্গেও কথাবার্তা বলেন।
“সংসদ ভবনের নির্মাণের সঙ্গে যুক্ত শ্রমজীবীদের সঙ্গে আমার চমৎকার কথাবার্তা হল। আমরা তাঁদের প্রয়াসে গর্বিত এবং আমাদের দেশের প্রতি তাঁদের অবদান আমরা চিরকাল মনে রাখব।”
জাতীয় প্রতীকটি ব্রোঞ্জ দ্বারা নির্মিত। এটির মোট ওজন ৯,৫০০ কেজি এবং উচ্চতায় এটি ৬.৫ মিটার। এটি নতুন সংসদ ভবনের সেন্ট্রাল ফয়্যার-এর ওপর লাগানো। প্রায় ৬,৫০০ কেজি ওজনের একটি ইস্পাতের কাঠামো তৈরি করা হয়েছে এই প্রতীকটি ধরে রাখতে।
নতুন সংসদ ভবনের ছাদের ওপর জাতীয় প্রতীকের নকশা এবং তার ঢালাই প্রক্রিয়া চলেছে আটটি বিভিন্ন নির্মাণ প্রক্রিয়ার মধ্য দিয়ে – মাটির মডেল থেকে কম্পিউটার গ্রাফিক্স, ব্রোঞ্জে ঢালাই এবং পালিশ করা পর্যন্ত।
(PG/AP/DM
প্রধানমন্ত্রীরদপ্তর
প্রধানমন্ত্রীর সঙ্গে উত্তরপ্রদেশের রাজ্যপালের সাক্ষাৎ
নতুন দিল্লি, ২৭ জুলাই, ২০২৩
উত্তরপ্রদেশের রাজ্যপাল শ্রীমতী আনন্দিবেন প্যাটেল গতকাল প্রধানমন্ত্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর কার্যালয় থেকে ট্যুইট বার্তায় বলা হয়েছে;
“উত্তরপ্রদেশের রাজ্যপাল শ্রীমতী@আনন্দিবেনপ্যাটেল গতকাল ২৬ জুলাই, প্রধানমন্ত্রী@নরেন্দ্রমোদীর সঙ্গে সাক্ষাৎ করেছেন।”
AC/SS/SKD
(
প্রধানমন্ত্রীরদপ্তর
এইম্স-এর মূল প্রকল্পগুলির শিলান্যাস করলেন প্রধানমন্ত্রী
নয়াদিল্লি, ২৯ জুন, ২০১৮
প্রধানমন্ত্রী শ্রী নরেন্দ্র মোদী আজ নতুন দিল্লিতে অল ইন্ডিয়া ইন্সটিটিউট অফ মেডিকেল সায়েন্সেস বা এইম্স-এ বয়স্কদের জন্য একটি জাতীয় কেন্দ্রের শিলান্যাস করলেন। এই কেন্দ্র গড়ে উঠলে বহুমুখী স্বাস্থ্য পরিষেবা পাবেন বয়স্ক ব্যক্তিরা। এতে ২০০টি জেনারেল ওয়ার্ড বেড থাকবে।
একই অনুষ্ঠানে, প্রধানমন্ত্রী সফদরজং হাসপাতালে ৫৫৫টি বেডের একটি অতি বিশেষ ব্লকেরও উদ্বোধন করলেন। তিনি ঐ হাসপাতালের ৫০০ বেডের নতুন এমার্জেন্সি ব্লকটি জাতির উদ্দেশে উৎসর্গ করেন। একই সঙ্গে, এইম্স-এ ৩০০ বেডের পাওয়ার গ্রিড বিশ্রাম সদন জাতির উদ্দেশে উৎসর্গ করেন।
প্রধানমন্ত্রী বলেন, বিগত চার বছরে ভারতে জনস্বাস্থ্য ব্যবস্থায় নতুন দিগন্ত খুলে গিয়েছে। ধারাবাহিক নীতি-নির্ধারণের ফলে, গরিব ও মধ্যবিত্ত মানুষকে সুস্বাস্থ্য পরিষেবা দেওয়ার প্রয়াস চালানো হচ্ছে। তিনি আরও বলেন, চলতি স্বাস্থ্য সুরক্ষা পরিষেবাকে আরও উন্নত করা হয়েছে। জাতীয় স্বাস্থ্য নীতির উল্লেখ করে শ্রী মোদী বলেন, কম খরচে সুস্বাস্থ্য পরিষেবা দেওয়া সরকারের একটি গুরুত্বপূর্ণ বিষয়সূচি।
প্রধানমন্ত্রী আরও বলেন, আগামী ২০২৫ সালের মধ্যে যক্ষ্মা দূর করার লক্ষ্যমাত্রা রেখেছে ভারত।
SSS/SB…
(Visitor Counter : 46
প্রধানমন্ত্রীরদপ্তর
প্রধানমন্ত্রীকে টেলিফোনে বিশ্ব নেতৃবৃন্দের শুভেচ্ছা
নয়াদিল্লি, ২৩মে, ২০১৯
২০১৯ – এর সাধারণ নির্বাচনে বিপুল জয়লাভের জন্য বিশ্ব নেতৃবৃন্দ প্রধানমন্ত্রী শ্রী নরেন্দ্র মোদীকে টেলিফোনে শুভেচ্ছা জানিয়েছেন। শুভেচ্ছা-জ্ঞাপকদের মধ্যে রয়েছেন – বাংলাদেশের প্রধানমন্ত্রী শ্রীমতী শেখ হাসিনা, ভুটানের রাজা জিগমে খেসার নামগিয়েল ওয়াংচুক, ভুটানের প্রধানমন্ত্রী ডঃ লোটে শেরিং, নেপালের প্রধানমন্ত্রী শ্রী কে পি শর্মা ওলি, মালদ্বীপের রাষ্ট্রপতি শ্রী ইব্রাহিম মহম্মদ সোলিহ্, শ্রীলঙ্কার প্রধানমন্ত্রী শ্রী রনিল বিক্রমাসিংহে, রাশিয়ার রাষ্ট্রপতি শ্রী ভ্লাদিমির পুতিন, ফ্রান্সের রাষ্ট্রপতি শ্রী ইমানুয়েল ম্যাঁক্র, জাপানের প্রধানমন্ত্রী শিনজো আবে, অস্ট্রেলিয়ার প্রধানমন্ত্রী শ্রী স্কট মরিসন, মরিশাসের প্রধানমন্ত্রী প্রবীন্দ জগন্নাথ, সংযুক্ত আরব আমীরশাহীর যুবরাজ মহম্মদ বিন জায়েদ এবং ইজরায়েলের বেনজামিন নেতানিয়াহু।
প্রধানমন্ত্রী মোদীকে উষ্ণ শুভেচ্ছা ও অভিনন্দন জানিয়ে বিশ্ব নেতৃবৃন্দ এক সুরে বলেছেন, প্রধানমন্ত্রী শ্রী নরেন্দ্র মোদীর নেতৃত্বের প্রতি ভারতবাসীর যে দৃঢ় প্রত্যয় ব্যক্ত হয়েছে, তা সাধারণ মানুষের ঐতিহাসিক জনাদেশকেই প্রতিফলিত করে।
বিশ্ব নেতৃবৃন্দের প্রশংসা ও শুভেচ্ছার প্রতি তাঁর কৃতজ্ঞতা প্রকাশ করে প্রধানমন্ত্রী বলেছেন, সাধারণ নির্বাচন বিশ্বের বৃহত্তম ভারতীয় গণতন্ত্রের সুদৃঢ়তাকেই প্রতিফলিত করে। পারস্পরিক স্বার্থবাহী দ্বিপাক্ষিক সম্পর্ক এবং বহুক্ষেত্রীয় সহযোগিতা গড়ে তুলতে তাঁদের সমর্থনের জন্য বিশ্ব নেতৃবৃন্দকে ধন্যবাদ জানিয়ে প্রধানমন্ত্রী এই সম্পর্ককে আরও নিবিড় ও মজবুত করতে সকলে মিলে একযোগে কাজ করার ব্যাপারে তাঁর গভীর আগ্রহের কথা প্রকাশ করেন।
সোশাল মিডিয়া ও অন্যান্য মাধ্যমে বিশ্বের আরও যে সমস্ত নেতৃবৃন্দ তাঁকে অভিনন্দন ও শুভেচ্ছা জানিয়েছেন, প্রধানমন্ত্রী তাঁদের প্রতিও কৃতজ্ঞতা প্রকাশ করেন।
CG/BD/SB
(Visitor Counter : 122
ক্ষুদ্র, অতিক্ষুদ্রওমাঝারিশিল্পমন্ত্রক
২০২১-২২ অর্থবর্ষে পিএমইজিপি-র আওতায় সর্বাধিক কর্মসংস্থানের সুযোগ সৃষ্টি করে কেভিআইসি বিগত সমস্ত রেকর্ড ছাপিয়ে গেছে
নয়াদিল্লি, ১৯ এপ্রিল, ২০২২
প্রধানমন্ত্রীর কর্মসংস্থান সৃষ্টি কর্মসূচি  রূপায়ণের মাধ্যমে বিগত বছরটিতে খাদি ও গ্রামোদ্যোগ কমিশন  ঐতিহাসিক কৃতিত্ব অর্জন করেছে। নজিরবিহীনভাবে ১ লক্ষ ৩ হাজার নতুন উৎপাদন ও পরিষেবা ইউনিট স্থাপন এবং ৮ লক্ষ ২৫ হাজারেরও বেশি কাজের সুযোগ তৈরি করে পিএমইজিপি ২০২১-২২ এ ধারাবাহিকতার দিক থেকে সরকারের অন্যতম গুরুত্বপূর্ণ মাধ্যম হয়ে উঠেছে। কোভিড-১৯ মহামারীর দ্বিতীয় ঢেউ-এর সময় গত অর্থবর্ষের প্রথম তিন মাস আংশিক লকডাউন সত্ত্বেও কর্মসংস্থানের নিরিখে এই অভাবনীয় সাফল্য অর্জিত হয়েছে।
২০০৮ সালে প্রধানমন্ত্রীর কর্মসংস্থান সৃষ্টি কর্মসূচি শুরুর সময় থেকে এই প্রথম খাদি ও গ্রামোদ্যোগ কমিশন কেবল একটি অর্থবর্ষেই ১ লক্ষেরও বেশি নতুন উৎপাদন ও পরিষেবা ইউনিট গড়ে তুলেছে। নতুন ১ লক্ষ ৩ হাজার ২১৯টি ইউনিট গড়ে তোলার জন্য প্রায় ১২ হাজার কোটি টাকা খরচ হয়েছে। এর মধ্যে কমিশন মার্জিন মানি ভর্তুকি বাবদ ২ হাজার ৯৭৮ কোটি টাকা খরচ করেছে। বাকি প্রায় ৯ হাজার কোটি টাকা ব্যাঙ্ক ঋণ সহায়তা হিসাবে পাওয়া গেছে। ২০২১-২২ অর্থবর্ষে মার্জিন মানি ভর্তুকি বাবদ কমিশন যে ২ হাজার ৯৭৮ কোটি টাকা দিয়েছে, তা ২০০৮ থেকে সর্বাধিক। সারা দেশে পিএমইজিপি কর্মসূচির মাধ্যমে ৮ লক্ষ ২৫ হাজার ৭৫২টি নতুন কর্মসংস্থান হয়েছে, যা এ যাবৎ সর্বোচ্চ।
২০২০-২১ এর তুলনায় পিএমইজিপি-র আওতায় গত অর্থবর্ষে উৎপাদন ও পরিষেবা ইউনিটের সংখ্যা এবং কর্মসংস্থানের ক্ষেত্রে ৩৯ শতাংশ অগ্রগতি ঘটেছে। একইভাবে, ২০২১-২২ অর্থবর্ষের তুলনায় ২০২২-২৩ এ মার্জিন মানি বন্টনের  ক্ষেত্রেও ৩৬ শতাংশ অগ্রগতি হয়েছে।
বৃহত্তর প্রেক্ষাপটে পিএমইজিপি-র আওতায় ২০১৪-১৫ থেকে উৎপাদন ও পরিষেবা ইউনিটের সংখ্যায় ১১৪ শতাংশ, কর্মসংস্থানের নিরিখে ১৩১ শতাংশ এবং মার্জিন মানি বন্টনের ক্ষেত্রে ২০২১-২২ এ ১৬৫ শতাংশ অগ্রগতি হয়েছে।
স্বনির্ভরতা অর্জনে স্থানীয় উৎপাদন বাড়ানোর লক্ষ্যে প্রধানমন্ত্রী যে অগ্রাধিকার দিয়েছেন, তার ফলেই কর্মসংস্থান সৃষ্টিতে ব্যাপক অগ্রগতি হয়েছে বলে কমিশনের চেয়ারম্যান শ্রী বিনয় কুমার সাক্সেনা অভিমত প্রকাশ করেছেন। কোভিড-১৯ মহামারী সত্ত্বেও স্থানীয় পর্যায়ে উৎপাদন ও কর্মসংস্থান সৃষ্টিতে এই সাফল্য আখেরে বিস্ময়ের মতো। পিএমইজিপি-র আওতায় বিপুল সংখ্যায় যুবক-যুবতী মহিলা ও প্রবাসী শ্রমিকরা স্বনিযুক্তির পেশায় যুক্ত হয়েছেন। এমনকি, কমিশন এবং ক্ষুদ্র ও মাঝারি শিল্পোদ্যোগ মন্ত্রকের একাধিক কার্যকর সিদ্ধান্ত কর্মসংস্থানমুখী বিভিন্ন কর্মসূচির রূপায়ণ ত্বরান্বিত করেছে। এর ফলে, কমিশনও সেরা সাফল্য পেয়েছে। প্রধানমন্ত্রীর কর্মসংস্থান সৃষ্টি কর্মসূচি রূপায়ণে সাম্প্রতিক বছরগুলিতে কমিশন একাধিক কার্যকর পদক্ষেপ গ্রহণ করেছে। কমিশন ইতিমধ্যেই পিএমইজিপি-র জন্য একটি অনলাইন পোর্টাল চালু করেছে। অনলাইন পোর্টাল চালু হওয়ার ফলে বার্ষিক প্রায় গড়ে ৪ লক্ষ আবেদনপত্র জমা পড়ছে। এমনকি, অনলাইন ব্যবস্থায় কর্মসংস্থানের ক্ষেত্রে স্বচ্ছতা এসেছে।
CG/BD/SB
(Visitor Counter : 160
প্রতিরক্ষামন্ত্রক
সেনাপ্রধান জেনারেল এম এম নারাভানে বাংলাদেশ সফরে রওনা দিয়েছেন
নতুন দিল্লি, ০৮ এপ্রিল, ২০২১
ভারত ও বাংলাদেশের মধ্যে শক্তিশালী দ্বিপাক্ষিক প্রতিরক্ষা সম্পর্কের ঐতিহ্যকে অব্যাহত রেখে সেনাপ্রধান জেনারেল এম এম নারাভানে আজ বাংলাদেশ সফরে রওনা দিয়েছেন। আগামী ১২ এপ্রিল পর্যন্ত বাংলাদেশ সফরে থাকবেন তিনি। বঙ্গবন্ধু শেখ মুজিবুর রহমানের ঐতিহাসিক নেতৃত্ব এবং ভারতীয় সশস্ত্র বাহিনীর সঙ্গে কাঁধে কাঁধ মিলিয়ে মুক্তি বাহিনীর সংগ্রামের মধ্য দিয়ে বাংলাদেশ স্বাধীনতা লাভ করে। এই স্বাধীনতার ৫০ বছর পূর্তি উপলক্ষে স্বর্ণিম বিজয় বর্ষ উদযাপন করা হচ্ছে। এরই মাঝে ভারতের সেনাপ্রধানের এই বাংলাদেশ সফরে গেছেন।
সেনাপ্রধান এই সফরে আজ ‘শিখা অনির্বাণ’-এর পুষ্পস্তবক অর্পণ করে মুক্তি যুদ্ধের শহীদদের প্রতি শ্রদ্ধা জানাবেন। এর পরে বাংলাদেশের সশস্ত্র বাহিনীর তিনটি শাখার প্রধানের সঙ্গে বৈঠক করবেন। ধানমুণ্ডিতে জাতির পিতা বঙ্গবন্ধু শেখ মুজিবুর রহমানের স্মৃতি বিজড়িত জাদুঘর পরিদর্শনের কর্মসূচি রয়েছে নারাভানের। সেখানে তিনি বাংলাদেশের প্রতিষ্ঠাতা পিতার প্রতি শ্রদ্ধা জানাবেন।
সেনাপ্রধান আগামী ১১ এপ্রিল ঢাকায় বাংলাদেশ সেনাবাহিনীর বহুমুখী কমপ্লেসে সে দেশের বিদেশমন্ত্রীর সঙ্গে মত বিনিময় করবেন। একই সঙ্গে তিনি সেখানে রাষ্ট্রসঙ্ঘের শান্তি সহযোগিতা কার্যক্রম সম্পর্কিত একটি আলোচনাসভাতেও অংশ নেবেন। সেনাপ্রধান নারাভানে “বিশ্ব দ্বন্দ্বের পরিবর্তনের প্রকৃতি : রাষ্ট্রসঙ্ঘের শান্তি রক্ষী বাহিনীর ভূমিকা” শীর্ষক বিষয়ে বক্তব্য রাখবেন।
সেনাপ্রধান জেনারেল এম এম নারাভানে আগামী ১২ এপ্রিল রাষ্ট্রসঙ্ঘ মিশনে যুক্ত মালি, দক্ষিণ সুদান এবং মধ্য আফ্রিকার প্রজাতান্ত্রিক দেশের শসস্ত্র বাহিনীর কমান্ডার এবং ভুটানে ডেপুটি চিফ অপারেশন আধিকারিকদের সঙ্গে মত বিনিময় করবেন। তিনি “শান্তির অগ্রসেনা” মহড়ার সমাপ্তি অনুষ্ঠানেও যোগ দেবেন। এই সফরে ভারতের সেনাপ্রধান বাংলাদেশের সশস্ত্র বাহিনীর কর্মীদের উদ্ভাবনী কর্মকাণ্ড প্রত্যক্ষ করবেন।
সেনাপ্রধান জেনারেল এম এম নারাভানে সফরের শেষ পর্বে বাংলাদেশ ইনস্টিটিউট অফ্ পিস অ্যান্ড ট্রেনিং অপারেশন -এর সদস্যদের সঙ্গে মত বিনিময় করবেন।
এই সফরের ফলে ভারত-বাংলাদেশের সেনাবাহিনীর মধ্যে দ্বিপাক্ষিক সম্পর্ক আরও মজবুত হবে এবং কৌশলগত বিষয়ে দুই দেশের মধ্যে ঘনিষ্ঠ সমন্বয় ও সহযোগিতা বৃদ্ধি পাবে।
CG/SS/SKD
(Visitor Counter : 187
প্রধানমন্ত্রীরদপ্তর
ব্রাসিলিয়ায় একাদশতম ব্রিকস শীর্ষ সম্মেলনে ব্রিকস বাণিজ্য পরিষদ এবং নিউ ডেভেলপমেন্ট ব্যাঙ্কের সাথে নেতাদের সংলাপে প্রধানমন্ত্রীর বক্তব্যের অনুবাদ
নয়াদিল্লি, ১৫ নভেম্বর, ২০১৯
মাননীয় চেয়ারম্যান,
মহামান্য,
ব্রিকস বাণিজ্য পরিষ এবং নিউ ডেভেলপমেন্ট ব্যাঙ্কের সদস্যগণ,
আমি এই আলোচনায় যোগ দিতে পেরে আনন্দিত।
এই মঞ্চের জন্য দুটি প্রক্রিয়া বিশেষ প্রয়োজন।
ব্রিকস গোষ্ঠীভুক্ত দেশগুলির মধ্যে বাস্তব সহযোগিতার জন্য আমি মাননীয় চেয়ারম্যানকে ধন্যবাদ জানাই।
বিশ্ব অর্থনীতির উন্নয়নের জন্য আশার আলো হচ্ছে ব্রিকস্ গোষ্ঠীভুক্ত দেশগুলি। তাদের উদ্যোগ, উদ্ভাবন ও কঠোর পরিশ্রম শক্তির মূল উৎস।
বর্তমান সময়ে বাণিজ্যে সহযোগিতা বাড়াতে আমি কিছু পরামর্শ দিতে চাই।
প্রথমত, পরিষদ আগামী শিখর সম্মেলনের মধ্যে ব্রিকস্ গোষ্ঠীভুক্ত দেশগুলির মধ্যে বাণিজ্যের পরিমাণ ৫০০ বিলিয়ন মার্কিন ডলার করার সিদ্ধান্ত নিয়েছে। আমাদের নিজেদের অর্থনীতির মূল বিষয়গুলি চিহ্নিত করা এই প্রচেষ্টাকে দ্রুত সফল করতে সহায়ক হবে।
দ্বিতীয়ত, এই ৫টি দেশের মধ্যে বিভিন্ন কৃষি প্রযুক্তি স্টার্টআপ সমন্বিত হয়েছে। তাদের যৌথ প্রচেষ্টার লাভ পাওয়া যাবে বৃহত্তর বাজারে।
তৃতীয়ত, সামগ্রিক স্বাস্থ্য বিষয়ক চ্যালেঞ্জ মোকাবিলায় পরিষদ ভারতে একটি হ্যাকাথন আয়োজনের বিবেচনা করতে পারে।
চতুর্থত, ক্ষুদ্র ও মাঝারি শিল্পগুলির যৌথ প্রচেষ্টা সুফল দেবে।
ব্রিকস্ বাণিজ্য গোষ্ঠীর মধ্যে উন্নয়নের জন্য নিউ ডেভেলপমেন্ট ব্যাঙ্ক ও ব্রিকস্ বাণিজ্য পরিষদের মধ্যে যে চুক্তি স্বাক্ষরিত হয়েছে, তা বিশেষ লাভজনক হবে। আমাদের অর্থনীতির উন্নয়নে বৃহৎ পরিমাণ সহায়তা প্রয়োজন। আমি বিশ্বাস করি, নিউ ডেভেলপমেন্ট ব্যাঙ্ক এই লক্ষ্য পূরণে বিশেষ সাহায্য করতে পারবে।
এডিবি-র তহবিল প্রস্তুত প্রকল্প চালু করার বিষয়টিকে আমি স্বাগত জানাই।
বন্ধুগণ,
আমি ব্রিকস্ গোষ্ঠীভুক্ত দেশগুলি এবং এনডিবি-কে বিপর্যয় মোকাবিলা ও পরিকাঠামো উন্নয়নে যৌথ প্রয়াস চালানোর আহ্বান জানাই। ভারত এন্ডিবি-র সঙ্গে একযোগে কাজ করতে প্রস্তুত।
বন্ধুগণ,
২০২২ সালের মধ্যে নতুন ভারত গঠনের লক্ষ্যে আপনাদের সকলকে এগিয়ে আসার আহ্বান জানাই। সকলে ভারতের এই উন্নয়ন যাত্রায় শরিক হন – এই কামনা করি।
মাননীয় বন্ধুগণ,
আমি আমার বক্তব্যের শেষে বলতে চাই, এন্ডিবি এবং পরিষদের পূর্ণ সহযোগিতা পেলেই ব্রিকস্ গোষ্ঠীভুক্ত দেশগুলির অর্থনৈতিক সহযোগিতাকে মজবুত করার স্বপ্ন পূরণ হবে।
এই লক্ষ্যে ভারত আপনাদের সঙ্গে আছে।
আপনাদের সকলকে অসংখ্য ধন্যবাদ।
প্রধানমন্ত্রীর মূল ভাষটি হিন্দিতে ছিল, এটি তাঁর বক্তব্যের আনুমানিক বঙ্গানুবাদ
PG/PM/SB
(Visitor Counter : 52
আদিবাসীবিষয়কমন্ত্রক
আদিবাসী বিষয়ক মন্ত্রকের অধীনস্থ, ট্রাইফেড,ফের এই বছরের স্বাধীনতা দিবসের অনুষ্ঠানে উপস্থিত বিশিষ্ট অতিথিদের, আদিবাসীদের হাতে তৈরী পাখা স্মারক হিসাবে তুলে দেবে
নতুন দিল্লী, ১৪ই অগাস্ট, ২০২০
আদিবাসীদের আয় এবং জীবনজীবিকা বজায় রাখার চেষ্টা স্বরূপ, আদিবাসী বিষয়ক মন্ত্রকের অধীনস্থ,ট্রাইফেড,প্রতিরক্ষা মন্ত্রকের সঙ্গে সহযোগিতায় এই বছরের স্বাধীনতা দিবসের অনুষ্ঠানে উপস্থিত বিশিষ্ট ব্যক্তিবর্গ ও অতিথিদের হাতে আদিবাসীদের তৈরী পাখা স্মারক হিসাবে তুলে দেবে। এই নিয়ে পরপর তিন বছর স্বাধীনতা দিবসে উপস্থিত বিশিষ্টজনেদের হাতে এই পাখা তুলে দেওয়া হচ্ছে।
রাজস্থান,ওড়িশা,পশ্চিমবঙ্গ,বিহার,গুজরাট এবং ঝাড়খণ্ডের মতন আদিবাসী অধ্যুষিত রাজ্যের আদিবাসী শিল্পীদের তৈরি এই পাখা,পরিবেশ বান্ধব। পাশাপাশি এই পাখা তৈরি হয়েছে সম্পূর্ণ প্রাকৃতিক এবং জৈবিক পদার্থ দিয়ে। অতীত দিনে এই পাখার ব্যবহার তীব্র দাবদাহে ভারতীয় গৃহস্থালিতে স্বস্তি পাওয়ার স্মৃতি ফিরিয়ে আনে।
ভারতীয় আদিবাসীদের তৈরি এই পাখা, দেশজুড়ে থাকা, ট্রাইবস ইন্ডিয়ার খুচরো বিক্রয় কেন্দ্রগুলিতে এবং ই-কমার্স প্ল্যাটফর্মে  পাওয়া যায়।
ট্রাইফেড গোটা দেশজুড়ে থাকা পিছিয়ে পড়া আদিবাসী মানুষজনের ক্ষমতায়নের জন্য অর্থনৈতিক উন্নয়নের প্রচেষ্টার উদ্যোগ নিয়েছে। একই সঙ্গে ট্রাইফেড, আদিবাসী কল্যাণে জাতীয় নোডাল সংস্থা হিসাবে, ট্রাইবস ইন্ডিয়া নামে খুচরো ব্যবসা কেন্দ্রের মাধ্যমে, আদিবাসী শিল্প এবং কারুকাজ সংগ্রহ ও বিক্রয়ের কাজ শুরু করেছে। ১৯৯৯ সালে দিল্লির ৯ নম্বর মহাদেও রোডে একটি মাত্র খুচরো বিক্রয়কেন্দ্র ছিল। গোটা দেশজুড়ে এখন এই বিক্রয়কেন্দ্রের সংখ্যা বেড়ে হয়েছে ১২১টি।
গত কয়েক মাস ধরে,ট্রাইফেড, কাজ এবং জীবনজীবিকা হারানো আদিবাসী শিল্পী ও বনজ সম্পদ আরোহণকারীদের পুনর্বাসনের জন্য সব রকম প্রচেষ্টা চালিয়ে গেছে। এই লক্ষ্যেই আদিবাসীদের হাতে তৈরী পাখা উপহার দেওয়ার পরিকল্পনা করা হয়।
হঠাৎ করে কোভিড-19 অতিমারী আমাদের জীবনের স্বাভাবিক গতিকে রুদ্ধ করেছে। পাশাপাশি দেশজুড়ে লকডাউন বলবৎ হওয়ায়, আদিবাসী শিল্পীদের তৈরী করা ১০০ কোটি টাকার সামগ্রী অবিক্রীত থেকে যায়। এই অবিক্রীত শিল্পসামগ্রী বিক্রি নিশ্চিত করতে, ট্রাইফেড একাধিক প্রচেষ্টা শুরু করে। আদিবাসী শিল্পীদের হাতে তৈরী শিল্পকর্ম বিক্রিতে, ট্রাইবস ইন্ডিয়া ওয়েবসাইট সহ আমাজন, ফ্লিপকার্ট এবং জেমের মতন প্ল্যাটফর্মকেও ব্যবহার করা হচ্ছে।
আদিবাসীদের তৈরী সামগ্রীর জন্য পৃথক ই-মার্কেটপ্লেসের সূচনার কথা ভাবা হয়েছে। দেশজুড়ে ৫ লক্ষ আদিবাসী সামগ্রী উৎপাদনকারীদের, ট্রাইফেড, নথিভুক্তকরণের কাজ করছে।
আদিবাসীদের উন্নয়নে ট্রাইফেড সব রকমের প্রচেষ্টা চালিয়ে যাচ্ছে। ভারতের ৭৪ তম স্বাধীনতা দিবসে, আদিবাসী বিষয়ক মন্ত্রকের অধীনস্থ ট্রাইফেড, সকল দেশবাসীকে শুভেচ্ছা জানিয়েছে।
(CG/PPM
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং ১৯৭১ সালের ভারত-পাক যুদ্ধে ভারতের বিজয়ের ৫০ বছর পূর্তিতে স্মারক ডাকটিকিট প্রকাশ করেছেন
নতুন দিল্লি, ১৬ ডিসেম্বর, ২০২১
প্রতিরক্ষা মন্ত্রী শ্রী রাজনাথ সিং ১৯৭১ সালের ভারত-পাক যুদ্ধে ভারতের জয়ের সুবর্ণ জয়ন্তী উপলক্ষে আজ নতুন দিল্লিতে ইন্ডিয়া পোস্টের বিশেষ দিবসের প্রচ্ছদ এবং একটি স্মারক ডাকটিকিট প্রকাশ করেছেন। উল্লেখ্য, গত বছর আজকের দিনেই স্বর্ণিম বিজয় বর্ষ উদযাপন শুরু হয়।
ভারতীয় সশস্ত্র বাহিনীর কাছে পাকিস্তানি সশস্ত্র বাহিনীর আত্মসমর্পণ এবং ভারতীয় সেনার এই জয়কে স্মরণে রেখে প্রতি বছর ১৬ ডিসেম্বর ‘বিজয় দিবস’ হিসেবে উদযাপন করা হয়। ১৯৭১ সালের আজকের দিনেই পাকিস্তানের পূর্বাঞ্চলীয় সেনা ঘাঁটির কমান্ডার লেফটেন্যান্ট জেনারেল আমির আবদুল্লাহ খান নিয়াজী ভারতের পূর্বাঞ্চলীয় সেনা বাহিনীর কাছে চূড়ান্ত পরাজয় স্বীকার করে আত্মসমর্পণ দলিলে স্বাক্ষর করেন। এই নথিতে ভারতের পক্ষ থেকে পূর্বাঞ্চলীয় সেনার ভারতীয় ও বাংলাদেশ বাহিনীর জেনারেল অফিসার কমান্ডিং-ইন-চিফ জগজীৎ সিং অরোরা স্বাক্ষর করেন।
১৯৭১ সালে ভারত-পাক যুদ্ধে ভারতের ঐতিহাসিক বিজয় অর্জিত হয়েছিল দেশের সেনা বাহিনীর বীরত্ব, পেশাদারিত্ব এবং সূক্ষ্ম পরিকল্পনা ও দক্ষ নেতৃত্বের মাধ্যমে। এই ডাকটিকিটে দেশের স্থল, নৌ ও বিমান বাহিনীর দৃঢ়তার দিকটিকে তুলে ধরা হয়েছে। এই স্মারক ডাক টিকিটটি ভারতীয় উপমহাদেশের ইতিহাসে একটি উল্লেখযোগ্য ঘটনাকে স্মরণ করে। দেশের নৌ বাহিনীর লেফটেন্যান্ড জেনারেল কুশল চন্দ্রশেখরের নকশা করা ‘স্বর্ণিম বিজয় বর্ষ’-এর লোগো এই ডাকটিকিটে রয়েছে। ‘স্বর্ণিম বিজয় বর্ষ’ স্মারক ডাকটিকিট চালু করার মাধ্যমে দেশের সশস্ত্র বাহিনীর পেশাদারিত্ব, বীরত্বকে তুলে ধরার পাশাপাশি প্রতিবেশী বাংলাদেশের সঙ্গে ঘনিষ্ট সম্পর্কের দিকটিও উঠে এসেছে। এদিন এই ডাকটিকিট প্রকাশ অনুষ্ঠানে প্রতিরক্ষা প্রতিমন্ত্রী শ্রী অজয় ভাট, যোগাযোগ মন্ত্রকের প্রতিমন্ত্রী শ্রী দেবুসিং চৌহ্বান, তিন বাহিনীর প্রধান, প্রতিরক্ষা সচিব সহ অন্যান্য শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 116
প্রতিরক্ষামন্ত্রক
কেন্দ্রীয় প্রতিরক্ষা মন্ত্রী শ্রী রাজনাথ সিং এবং ইজরায়েলের প্রতিরক্ষামন্ত্রী মিস্টার বেঞ্জামিন গ্যান্টজের দিল্লিতে আজ দ্বিপাক্ষিক বৈঠক করেছেন
ভারত ও ইজরায়েলের মধ্যে প্রতিরক্ষা ক্ষেত্রে বর্তমান পরিকাঠামোকে আরও শক্তিশালী করতে সহযোগিতার বিষয়ে আলোচনা হয়েছে
নতুন দিল্লি, ০২ জুন, ২০২২
প্রতিরক্ষামন্ত্রী রাজনাথ সিং আজ ইজরায়েলের প্রতিরক্ষামন্ত্রী মিস্টার বেঞ্জামিন গ্যান্টজের সাথে একটি দ্বিপাক্ষিক বৈঠক করেছেন। এই বৈঠকে প্রতিরক্ষা শিল্প সহযোগিতা সংক্রান্ত বিষয় নিয়ে আলোচনা করা হয়। দু'দেশের প্রতিরক্ষামন্ত্রী সামরিক বাহিনীর কার্যক্রম পর্যালোচনা করেছেন। যা করোনা জনিত অতিমারির কারণ সত্বেও বৃদ্ধি পেয়েছে। এদিনের বৈঠকে দু'দেশের মধ্যে প্রতিরক্ষা গবেষণা, উৎপাদন এবং উন্নয়নের ওপর গুরুত্ব দেওয়া হয়েছে। এর পাশাপাশি, পারস্পরিক সহযোগিতা বৃদ্ধির ওপর দৃষ্টি আরোপ করা হয়েছে।
উভয় দেশের প্রতিরক্ষা মন্ত্রী পারস্পরিক নিরাপত্তা এবং কৌশলগত ও প্রতিরক্ষা বিষয়ে তাঁদের সহমতের কথা পোষণ করেছেন। তাঁরা সমস্ত ফোরামে সহযোগিতা বাড়াতে একসঙ্গে কাজ করার জন্য অঙ্গীকার ব্যক্ত করেন। ইন্দো-ইজরায়েল প্রতিরক্ষা সহযোগিতা ক্ষেত্রে বিদ্যমান পরিকাঠামো গুলিকে আরও শক্তিশালী করার বিষয়ে দ্বিপাক্ষিক বৈঠকে আলোচনা করা হয়। প্রতিরক্ষা প্রযুক্তি বিষয়ক সহযোগিতা বাড়ানোর বিষয়ে একটি অভিপ্রায় পত্র দুই মন্ত্রীর মধ্যে বিনিময় করা হয়েছে।
এর আগে ইজরায়েলের প্রতিরক্ষামন্ত্রী জাতীয় যুদ্ধ স্মৃতিসৌধ পরিদর্শন করেন এবং স্মৃতি স্তম্ভে পুষ্পস্তবক অর্পণ করে বীর জওয়ানদের প্রতি শ্রদ্ধা জানান। ভারতের প্রতিরক্ষামন্ত্রী শ্রী রাজনাথ সিংয়ের সঙ্গে দ্বিপাক্ষিক বৈঠকের আগে ইজরায়েলের প্রতিরক্ষা মন্ত্রীকে আনুষ্ঠানিক গার্ড অব অনার দেওয়া হয়।
ভারত সফরকারী ইজরায়েলের প্রতিরক্ষামন্ত্রী আজ সকালে নয়াদিল্লি এসে পৌঁছান। দু'দেশের মধ্যে প্রতিরক্ষা সম্পর্ক জোরদার করার লক্ষ্যে এটি ছিল তাঁর প্রথম ভারত সফর। আজকের এই বৈঠকে মূল বিষয় ছিল দু'দেশের মধ্যে প্রতিরক্ষা সহযোগিতা বৃদ্ধি করা।
উল্লেখ্য, এবছর ভারত ও ইজরায়েলের মধ্যে আনুষ্ঠানিক কূটনৈতিক সম্পর্ক স্থাপনের ৩০-তম বর্ষ উদযাপন করা হচ্ছে।
CG/ SB
(Visitor Counter : 172
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
এ পর্যন্ত ১৪,১৮৩ জন সুস্থ হয়েছেন
নতুন দিল্লি, ৬ মে, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ গুজরাটের উপমুখ্যমন্ত্রী ও স্বাস্থ্যমন্ত্রী শ্রী নীতীনভাই প্যাটেল এবং মহারাষ্ট্রের স্বাস্থ্যমন্ত্রী শ্রী রাজেশ টোপের সঙ্গে বৈঠক করেন। বৈঠকে স্বাস্থ্য ও পরিবার কল্যাণ দপ্তরের প্রতিমন্ত্রী, শ্রী অশ্বিনী কুমার চৌবে সহ কেন্দ্র এবং সংশ্লিষ্ট রাজ্যগুলির পদস্থ আধিকারিকরা উপস্থিত ছিলেন। তাঁরা কোভিড – ১৯ মহামারীর সংক্রমণ প্রতিরোধ, এর চিকিৎসার বিষয়ে বিস্তারিত আলোচনা করেন।
ড. হর্ষ বর্ধন, কোভিড – ১৯ এ আক্রান্ত নন, এমন রোগীরা চিকিৎসা থেকে যাতে বঞ্চিত না হন, সেদিকে গুরুত্ব দিতে বলেছেন। এছাড়া সারি এবং ইনফ্লুয়েঞ্জার মতো অসুখের শনাক্তকরণ ও পরীক্ষা – নিরীক্ষার জন্য ব্যবস্থা নিতেও রাজ্যগুলিকে তিনি পরামর্শ দিয়েছেন। কোভিড – ১৯ এ আক্রান্ত রোগীদের ক্ষেত্রে কোনো রকম বৈষম্য যেন না হয় এবং সঠিক সময়ে এই রোগের সংক্রমণের কথা যেন জানা যায়, স্বাস্থ্যমন্ত্রী সেবিষয়ে গুরুত্ব দিয়েছেন।
শেষ পাওয়া খবরে দেশে আক্রান্তের সংখ্যা ৪৯,৩৯১ জন। গত ২৪ ঘন্টায় নতুন করে আক্রান্ত হয়েছেন ২৯৫৮ জন। সুস্থ হয়ে বাড়ি ফিরে গেছেন ১৪,১৮৩ জন। গত ২৪ ঘন্টায় সুস্থ্ হয়েছেন ১৪৫৭ জন। মোট আক্রান্তের ২৮.৭২ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেলে @CovidIndiaSeva-তেও কোনো প্রশ্ন থাকলে তা জানাতে পারেন। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
ইস্পাতমন্ত্রক
ন্যাশনাল মিনারেল ডেভলপমেন্ট কর্পোরেশন লিমিটেড ২০১৮-১৯ এবং ২০২০-২১-এর জন্য ইস্পাত রাজভাষা পুরস্কার ও ২০১৯-২০ সালের জন্য ইস্পাত রাজভাষা প্রেরণা পুরস্কার অর্জন করেছে
নতুন দিল্লি, ০৬ মার্চ, ২০২২
ন্যাশনাল মিনারেল ডেভলপমেন্ট কর্পোরেশন লিমিটেড, এনএমডিসি দেশের বৃহত্তম লৌহ আকরিক উৎপাদনকারী সংস্থা হিসেবে পরিচিত। ইস্পাত মন্ত্রকের অধীন এই সংস্থাটি ২০১৮-১৯ এবং ২০২০-২১-এর জন্য ইস্পাত রাজভাষা পুরস্কার ও ২০১৯-২০ সালের জন্য ইস্পাত রাজভাষা প্রেরণা পুরস্কার অর্জন করেছে। গত ৩ মার্চ, ২০২২ মাদুরাইতে অনুষ্ঠিত ইস্পাত মন্ত্রকের হিন্দি উপদেষ্টা কমিটির বৈঠকে ইস্পাত মন্ত্রী শ্রী রাম চন্দ্র প্রসাদ সিং ন্যাশনাল মিনারেলস ডেভলপমেন্ট কর্পোরেশন লিমিটেডের চেয়ারম্যান ও ম্যানেজিং ডিরেক্টর শ্রী সুমিত দেবের হাতে প্রশংসাপত্র তুলে দেন। তিনি ভারতের সরকারি ভাষা হিসেবে হিন্দি ব্যবহারের জন্য ইস্পাত মন্ত্রকের অধীন সংস্থাগুলির প্রচেষ্টার ভূয়সী প্রশংসা করেন। এই পুরস্কার অর্জনের জন্য কেন্দ্রীয় মন্ত্রী ন্যাশনাল মিনারেলস ডেভলপমেন্ট কর্পোরেশন লিমিটেড'কে অভিনন্দন জানান।
কেন্দ্রীয় ইস্পাত প্রতিমন্ত্রী শ্রীফগ্গন সিং কুলাস্তে ন্যাশনাল মিনারেলস ডেভলপমেন্ট কর্পোরেশন এর উপ-জেনারেল ম্যানেজার-র হাতে উদ্ধৃতি পত্রটি তুলে দেন। এই উপলক্ষে ন্যাশনাল মিনারেলস ডেভলপমেন্ট কর্পোরেশনের পক্ষ থেকে একটি স্বল্প দৈর্ঘ্যের ছবি প্রদর্শন করা হয়, যেখানে সংস্থাটিতে কিভাবে হিন্দি ভাষা ব্যবহার করা হচ্ছে তা দেখানো হয়।
ওই দিনের বৈঠকে ইস্পাত মন্ত্রকের আধিকারিকরা ছাড়াও হিন্দি উপদেষ্টা কমিটির পদস্থ আধিকারিক এবং বিভিন্ন ইস্পাত সংস্থার চেয়ারম্যান ও ম্যানেজিং ডাইরেক্টররা উপস্থিত ছিলেন।
অনুষ্ঠানে ন্যাশনাল মিনারেল ডেভলপমেন্ট কর্পোরেশনের চেয়ারম্যান ও ম্যানেজিং ডিরেক্টর শ্রী সুমিত দেব বলেন,' হিন্দি ভাষার ব্যবহার এবং বাস্তবায়নের ক্ষেত্রে এনএমডিসি'র অবদানের জন্য আমি গর্বিত। এই সংস্থায় আমরা প্রযুক্তিগত বিষয়গুলিও হিন্দিতে লেখার জন্য উৎসাহিত করি। এই ভাষার ব্যবহার কে উৎসাহিত করি।'
(CG/ SB
প্রধানমন্ত্রীরদপ্তর
বিশিষ্ট কৃষি বিজ্ঞানী ডঃ এম এস স্বামীনাথনের মৃত্যুতে গভীর শোক ও দুঃখ প্রকাশ প্রধানমন্ত্রীর
নয়াদিল্লি, ২৮ সেপ্টেম্বর, ২০২৩
দেশের বিশিষ্ট কৃষি বিজ্ঞানী ডঃ এম এস স্বামীনাথনের মৃত্যুতে গভীর শোক ও দুঃখপ্রকাশ করেছেন প্রধানমন্ত্রী শ্রী নরেন্দ্র মোদী। তিনি বলেছেন, “কৃষিক্ষেত্রে ডঃ স্বামীনাথনের যুগান্তকারী কর্মপ্রচেষ্টা কোটি কোটি দেশবাসীর জীবনে বিশেষ পরিবর্তন এনে দিয়েছে এবং সেইসঙ্গে দেশের খাদ্য নিরাপত্তাও নিশ্চিত হয়েছে।”
সমাজমাধ্যমে পোস্ট করা এক বার্তায় প্রধানমন্ত্রী আরও বলেছেন :
“ডঃ এম এস স্বামীনাথনজির মৃত্যু আমাকে গভীরভাবে শোকাহত করেছে। আমাদের জাতীয় ইতিহাসের এক গুরুত্বপূর্ণ সময়কালে কৃষিক্ষেত্রে তাঁর কর্মপ্রচেষ্টা একদিকে যেমন কোটি কোটি ভারতবাসীর জীবনে আমূল পরিবর্তন এনে দিয়েছে, অন্যদিকে তেমনই নিশ্চিত করেছে দেশের খাদ্য নিরাপত্তাও।
কৃষিক্ষেত্রে তাঁর বৈপ্লবিক অবদান ছাড়াও ডঃ স্বামীনাথন ছিলেন উদ্ভাবন প্রচেষ্টার এক বিশেষ চালিকাশক্তি। অনেকের কাছেই তিনি ছিলেন এক বিশেষ পথ প্রদর্শক। গবেষণা এবং অন্যকে শিক্ষিত ও সচেতন করে তোলার লক্ষ্যে তাঁর অবিচল অঙ্গীকার দেশের অসংখ্য বিজ্ঞানী ও উদ্ভাবকদের মনে এক গভীর ছাপ ফেলেছে।
ডঃ স্বামীনাথনের সঙ্গে আমার আলাপচারিতার মুহূর্তগুলি আমার কাছে সর্বদাই স্মরণীয় হয়ে থাকবে। ভারতের উন্নয়ন ও অগ্রগতিতে তাঁর নিষ্ঠা ও আবেগ ছিল অনুসরণযোগ্য।
তাঁর জীবন ও কর্মপ্রচেষ্টা ভবিষ্যৎ প্রজন্মকেও অনুপ্রাণিত করবে। তাঁর পরিবার-পরিজন ও গুণমুগ্ধদের আমি সমবেদনা জানাই। ওঁ শান্তি!”
(PG/SKD/DM
আবাসনএবংশহরাঞ্চলেরদারিদ্র্যদূরীকরণমন্ত্রক
‘দ্য নেক্সট ফ্রন্টিয়ার : ইন্ডিয়াজ স্মার্ট সিটিজ’ – আসন্ন তথ্যচিত্রে ভারতের স্মার্ট সিটি মিশনের অভিনব যাত্রার ইতিহাস তুলে ধরা হয়েছে
নয়াদিল্লি, ১৪ আগস্ট, ২০২০
শতাংশের নিরিখে প্রতি মিনিটে ২৫ থেকে ৩০ জন লোক গ্রাম থেকে শহরে আসছেন। ওয়ার্ল্ড ইকনমিক ফোরাম ভবিষ্যদ্বাণী করেছে যে ২০৫০ সালের মধ্যে ভারতের মোট জনসংখ্যার ৭০ শতাংশ মানুষ শহরে বাস করতে পারেন। এই কারণে আজ দেশে আমূল পরিবর্তনের প্রয়োজন রয়েছে। এর সঙ্গে, আধুনিক জীবনযাপনের সুবিধা, প্রযুক্তি এবং শহুরে সংস্কৃতি বিকাশে দরকার। তাই ভারতীয় শহরের রূপান্তরের যাত্রাপথের কাহিনীকে তুলে ধরতে এগিয়ে এসেছে ন্যাশনাল জিওগ্রাফি্ক। এই চ্যানেলটি আজ 'দ্য নেক্সট ফ্রন্টিয়ার : ইন্ডিয়াজ স্মার্ট সিটিজ' শীর্ষক একটি তথ্যচিত্র প্রদর্শন করবে বলে জানিয়েছে।
আগামীকাল স্বাধীনতা দিবসে ন্যাশনাল জিওগ্রাফিক চ্যানেলে সন্ধ্যা ৬টার সময় প্রিমিয়ার শো অনুষ্ঠিত হবে। ৪৪ মিনিটের এই তথ্যচিত্রে স্মার্ট সিটি মিশনের আওতায় ভারতীয় সাধারণ মানুষের জীবনযাত্রাকে তুলে ধরা হয়েছে। মূলত এই তথ্যচিত্রটি সুরাট, বিশাখাপত্তনম, পুণে এবং বারাণসীর ওপর ভিত্তি করে তৈরি করা হয়েছে। এই তথ্যচিত্রের মাধ্যমে মূলত এই চারটি শহরে স্মার্ট সিটি মিশনের আওতায় কিভাবে পরিকাঠামো, গণ-পরিবহণ, প্রযুক্তি, পুনর্নবীকরণযোগ্য শক্তির ব্যবহার এবং প্রাচীন ঐতিহ্যকে সংরক্ষণ ও পুনরুদ্ধার ইত্যাদি বিষয় তুলে ধরা হয়েছে। প্রগতিশীল ভারতে সমস্যাগুলির মোকাবিলায় কি চিন্তাভাবনা করা হয়েছে তা এই তথ্যচিত্রের মধ্য দিয়ে দেখানো হয়েছে।
কেন্দ্রীয় আবাসন ও নগরায়ন সম্পর্কিত মন্ত্রকের সচিব শ্রী দুর্গাশঙ্কর মিশ্র জানিয়েছেন, ন্যাশনাল জিওগ্রাফিক-এর এই তথ্যচিত্রের মধ্য দিয়ে স্মার্ট সিটি মিশন সম্পর্কে ধারণা পাওয়া যাবে। ভারত দ্রুত নগরায়নের পথে চলেছে। দেশের স্মার্ট শহরগুলিতে নাগরিক জীবনযাত্রার নতুন ধ্যান-ধারণা এই তথ্য চিত্রের মাধ্যমে উঠে এসেছে।
তথ্যচিত্রের বিষয়ে কথা বলতে গিয়ে স্টার ইন্ডিয়ার ইনফোটেইনমেন্ট, ইংলিশ অ্যান্ড কিডস বিভাগের প্রধান শ্রীমতী অনুরাধা আগরওয়াল জানিয়েছেন, ‘দ্য নেক্সট ফ্রন্টিয়ার : ইন্ডিয়াজ স্মার্ট সিটিজ' এই তথ্যচিত্রের মধ্য দিয়ে মানুষের জীবনধারার বদলের দিকটি তুলে ধরা হয়েছে। জনসংখ্যা বৃদ্ধির সঙ্গে সঙ্গে ভারত যে উন্নয়নের পথেও হেঁটেছে, সেই দিকটিকেও এই তথ্যচিত্রের মধ্যে রাখা হয়েছে। উদ্ভাবন এবং প্রযুক্তি কিভাবে জাতির উন্নয়নে অনুঘটক হিসেবে কাজ করে এবং আগামীদিনে তার প্রয়োজন কতোটা, সে সম্পর্কেও দর্শকরা এই তথ্যচিত্রের মাধ্যমে জানতে পারবেন।
(CG/SS/DM